Iepirkuma komisijas 2026. gada 28. jūlija sēdē
sniegtā atbilde uz jautājumiem par iepirkuma 
“Informatīvi izglītojošie pasākumi sabiedrībai, ietverot reģionālos pasākumus jauniešiem un senioriem 2026., 2027. gadā par vardarbības novēršanu un pieejamajiem atbalsta resursiem” 
(identifikācijas Nr. LRLM 2026/28 ESF+)
nolikuma prasībām



Jautājums Nr.1:
Vai prasītās jauniešu aktivitātes ir divi vai četri atsevišķi pasākumi? 
Tehniskās specifikācijas 4.3.2. punktā paredzētas vismaz divas komunikācijas aktivitātes jauniešiem, savukārt 4.4. punktā – vismaz divi klātienes pasākumi. 
Lūdzam skaidrot, vai tehniskās specifikācijas 4.4. punktā noteiktie divi jauniešu pasākumi vienlaikus izpilda arī 4.3.2. punktā noteikto prasību par divām komunikācijas aktivitātēm jauniešiem, vai arī kopā jānodrošina četras atsevišķas aktivitātes. 
 
Atbilde Nr.1:
Paredzētas vismaz 2 aktivitātes jeb pasākumi jauniešiem.  
 
Jautājums Nr. 2:
Vai prasītie senioru pasākumi ir divi vai četri atsevišķi pasākumi? 
Lūdzam skaidrot, vai tehniskās specifikācijas 4.5. punktā noteiktie divi senioru pasākumi vienlaikus izpilda 4.3.2. punktā noteikto prasību par divām komunikācijas aktivitātēm senioriem, respektīvi, vai kopumā ir jāorganizē 2 vai 4 pasākumi senioriem? 
 
Atbilde Nr.2: 
Paredzētas vismaz 2 aktivitātes jeb pasākumi senioriem. 
 
Jautājums Nr. 3:
Jautājumi par video: 
a.	Vai 4–6 īsie video 6–10 sekunžu garumā: 
i.	ir tie paši sociālo tīklu reklāmā izmantojamie 8-12 īso formātu video (story) materiāli (4.8.2.1. punkts)  
ii.	drīkst būt galveno video saīsinājumi un adaptācijas? (4.8.3.1. punkts) 

Atbilde Nr. 3: 
Jā, 4–6 īsie video var būt galveno video saīsinājumi un adaptācijas. Tie var vienlaikus veidot arī daļu no 8–12 īsā formāta video materiāliem (stāstiņiem / stories). 
 
Jautājums Nr. 4:	
Vai jānodrošina arī 5000 bukletu izplatīšana? 
Lūdzam precizēt, vai Izpildītājam jānodrošina tikai bukletu piegāde Pasūtītājam vai arī to izplatīšana, piemēram, citām institūcijām, NVO, pasākumiem un reģionālajiem partneriem. 
 
Atbilde Nr. 4:  Izpildītājam jānodrošina bukletu piegāde Pasūtītājam. Izpildītājam nav jānodrošina bukletu izplatīšana citām institūcijām, NVO, pasākumiem un reģionālajiem partneriem.  
 
Jautājums Nr. 5:
Ko nozīmē “aktīvās norises laiks” krīzes komunikācijai un monitoringam?  
Lūdzam definēt konkrētu periodu, kurā jānodrošina digitālās vides monitorings un operatīva reaģēšana. Tas var nozīmēt tikai reklāmas viļņus vai visus 12 mēnešus. 

Atbilde Nr. 5: 
Digitālās vides monitorings jānodrošina kampaņas aktīvajā reklāmas fāzē. Savukārt krīzes komunikācijas gatavība un reaģēšana pēc nepieciešamības jānodrošina visus 12 mēnešus. 
 
Jautājums Nr. 6:
Monitoringa avoti 
Lūdzam precizēt obligāto monitoringa avotu loku, valodas, atslēgvārdus un to, vai jāizmanto maksas mediju monitoringa platforma. 

Atbilde Nr. 6:  
Monitoringa avoti, valodas un atslēgvārdi tiks precizēti pēc līguma noslēgšanas, izstrādājot kampaņas saturu un komunikācijas plānu. Būtiski, lai izvēlētie avoti un kanāli nodrošinātu iespēju pilnvērtīgi izvērtēt kampaņas rezultātus. 
Pasūtītājs neizvirza prasību izmantot konkrētu vai maksas mediju monitoringa platformu. Pretendents var izmantot jebkuru risinājumu, kas nodrošina kvalitatīvu monitoringa veikšanu atbilstoši līguma prasībām. 
 
Jautājums Nr. 7:
Kāds ir viena reklāmas viļņa minimālais ilgums? 
Lūdzam noteikt minimālo viena vides un digitālās reklāmas viļņa ilgumu. Šobrīd prasību var formāli izpildīt ar ļoti īsu ekspozīciju, bet sasniedzamības aprēķini būtiski atšķirsies starp vienu nedēļu, divām nedēļām vai mēnesi. 

Atbilde Nr. 7: 
Pasūtītājs, ņemot vērā sabiedriskā apspriedē saņemto priekšlikumu, nenosaka minimālo viena reklāmas viļņa ilgumu. Reklāmas viļņu ilgumu nosaka izpildītājs, izvērtējot efektīvāko risinājumu pieejamā budžeta un plānoto komunikācijas mērķu sasniegšanai.


Sagatavošanas datums: 28.07.2026.

